**Protokoll Kalda 1, 3 ja 5 EP ühised seisukohad**

Lääne-Harju vald, Paldiski linn

31.08.2023

Erki Ruben Lääne-Harju Vallavalitsus

Ado Pallase Lääne-Harju Vallavalitsus

Sven Liivak Lääne-Harju Vallavalitsus

Rein Murula AB Rein Murula OÜ (arhitekt)

Jaan Kurm Urban Management OÜ (arendaja)

1. Arhitekt on koostanud järgmiste kinnistute hoonestamiseks ehitusprojekti koos ehitusloa taotlusega:
* Kalda tee 1 (end. Laulasmäe rohumaa 1), elamumaa 100%, 29501:001:0202;
* Kalda tee 3 (end. Laulasmäe rohumaa 2), elamumaa 100%, 29501:001:0203;
* Kalda tee 5 ( end. Laulasmäe rohumaa 3), elamumaa 100%, 29501:001:0204;
1. Transpordiamet 06.07.2023 nr 7.1-2/23/13693-2 keeldus ehitusloa taotluse kooskõlastamisest ning soovis, et jalgteede lahendus valmiks koostöös KOV-ga ja järgmiste põhimõtetega:
* Avaliku kasutusega kõnnitee peaks jätkuma naaberkinnistutel ja/või olema seotud tõmbepunktidega (bussipeatused, poed, keskus…)
* Keskmine teeületus ei tohi olla nihkes (hiljem täpsustati et soovitakse kaaluda koos ohutussaarega lahendust)
* Paluti täpsustada koos KOV-ga kuidas ja millal perspektiivne kõnniteede võrk rajatakse
* Samas OÜ Rein Murula Arhitektuuribüroo töö nr L12 (v02) hoonete osa kohta Transpordiametil märkuseid ei ole
1. Valla esindajad, arhitekt ja arendaja vaatasid koos üle protokollile lisatud materjalid ning leppisid kokku järgmistes ühistes seisukohtades:
* Kõnniteede skeemil projekteeritud ja rajatav jalakäijate ja rattatee on antud projekti osa ja jääb arendaja ehituskohustuseks ning seatakse ka IKÕ valla kasuks.
* Kõnniteede skeemil näidatud planeeritavad / perspektiivsed jalakäijate ja jalgrattateede osa rajatakse siis kui tekib reaalne vajadus ning sõltub naaberkinnistute arendusplaanidest. Perspektiivsed teed ei ole antud projekti mahus ning arendaja ehituskohustus.
* Ala keskelt projekteeritud ülekäigu koht võiks minna otse üle maantee ning Transpordiameti ettepanek ehitada ümber / nihutada olemasolev ühendus on mõistlik ja arendaja on nõus selle kulu enda peale võtma. Lahendus on lisatud asendiplaanil.
* Teede projekteerija analüüsis „Teeületuskoha alternatiivsed lahendused ja ettepanek parimaks võimalikuks lahenduseks“ on kaalutud ka saarega teeületuse võimalusi kuid parim võimalik lahendus on saareta ning osapooled nõustuvad ka ettepanekuga, et pikemas perspektiivis tuleks ametil kaaluda kiiruse vähendamist ning projekteerija pakutud liiklussaare „Asulaväravate“ asukoht on sobiv kuna reaalsuses ongi seal juba tekkinud asula tunnustega ala. Samas ei ole see antud ehitusprojekti osa ja seda võib kaaluda tulevikus.
1. Hoonete ja teede osa teeb arhitekt eraldi ehitusprojektideks ja KOV-il pole vastuväiteid hoonetele ehitusloa väljastamiseks

|  |  |  |
| --- | --- | --- |
| Erki Ruben |  | Jaan Kurm |
| Abivallavanem |  | Arendaja |
|  |  |  |
| (allkirjastatud digitaalselt) |  | (allkirjastatud digitaalselt) |

Lisad:

1. Transpordiameti kiri
2. Kõnniteede skeem
3. Asendiplaan
4. Teeületuskoha alternatiivsed lahendused